તા.૫ નવેમ્બરના રોજ ધનતેરશ છે ત્યારે આ દિવસે મહાલક્ષ્મી દેવીની કૃપા મેળવવા માટેનો સર્વોત્તમ દિવસ છે. આ દિવસે શ્રીસૂક્તનું પઠન ઉત્તમ ફળદાયી બની રહે. સાથોસાથ આ તિથિ એટલે દર મહિને આવતી શિવરાત્રિ એટલે આ તિથિની રાત્રિએ મહાદેવજીને કરવામાં આવતો અભિષેક પણ ઉત્તમ બની રહે. આ પ્રસંગે શ્રદ્ધાળુઓ ધન-પૂજન પણ કરશે. સાથોસાથ વિશિષ્ટ યંત્રપૂજન પણ વૈદિક મંત્રોચ્ચાર સાથે કરવામાં આવશે. સાથોસાથ એસ.જી.વી.પી. ગુરુકુળ, છારોડી સહિત અનેક સ્થાનોમાં આ દિવસે પરંપરાગત રીતે ભગવાન ધન્વન્તરિનું પૂજન પણ કરવામાં આવશે. .